**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 23 /10/2024**

 **Αριθ. Πρωτ. 21363**

**ΑΠΟΣΠΑΣΜΑ**

# Από το πρακτικό της αριθμ. 36ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **379**

 **Λήψη απόφασης περί Έγκρισης Εισόδου – Εξόδου οχημάτων της Εταιρείας**

**« Κατασκευές Σιδήρου και Αλουμινίου» ιδιοκτησίας Κονδούλη Βασιλείου και Ιωάννη επί αγροτικής οδού , στη θέση «ΝΗΣΙ» στο Σ.Σ Δαύλειας της Δημοτικής Κοινότητας Μαυρονερίου, σε περιοχή εκτός Σχεδίου αλλά εντός του Αναδασμού Μαυρονερίου .**

 Στη Λιβαδειά σήμερα 21η Οκτωβρίου 2024 ημέρα Δευτέρα και, ώρα 10.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20905/17-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 4 (τέσσερα) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Αγνιάδης Παναγιώτης 2.Μίχας Δημήτριος

 3. Καλλιαντάσης Χρήστος Αν και είχαν νόμιμα προσκληθεί

 4. Παπαβασιλείου Αικατερίνη

 Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 20307/11-10-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

*ΣΧΕΤ:*

1. *Η υπ΄άριθμ. 13674 / 10-07-24 αίτηση σας*
2. *Το Τοπογραφικό διάγραμμα του Πολιτικού Μηχανικού ΤΕ Τζανέτου Ρουμπέα*
3. *Η Τεχνική περιγραφή του Πολιτικού Μηχανικού ΤΕ Τζανέτου Ρουμπέα*
4. *Η 26-06-2024 Υπεύθυνη Δήλωση του Κονδούλη Βασιλείου*
5. *Η 26-06-2024 Υπεύθυνη Δήλωση του Κονδούλη Βασιλείου*
6. *Η 26-06-2024 Υπεύθυνη Δήλωση του Κονδούλη Ιωάννη*
7. *Η 26-06-2024 Υπεύθυνη Δήλωση του Κονδούλη Ιωάννη*
8. *H 07-10-2024 Υπεύθυνη Δήλωση του Κονδούλη Βασιλείου*
9. *Η 07-10-2024 Υπεύθυνη Δήλωση του Κονδούλη Ιωάννη*
10. *Η οικοδομική άδεια 1273/02*
11. *Η 966868/28-02-2024 βεβαίωση όρων δόμησης*
12. *Η υπ΄αριθμ. 1/04-01-2023 βεβαίωση χρήσεων γης*
13. *Το από 12/9/2024 email της ΓΑΙΑΟΣΕ περί αρμοδιότητας συντήρησης της οδού*
14. *Το υπ΄αριθμ. 19390/2-10-2024 έγγραφο της Δ/νσης Τεχνικών Έργων της Περιφερειακής Ενότητας Βοιωτίας*
15. *Η υπ΄αριθμ 20069 /10-10-2024 θετική γνωμοδότηση - έγκριση της Δημοτικής Κοινότητας Μαυρονερίου*

*Σε συνέχεια των ανωτέρω και έχοντας υπ΄όψιν:*

1. *Αρ. 21 παρ. 5 του Π.Δ. 118/06 όπως αντικαθιστά το Αρ. 39 του Π.Δ. 465/70 και ειδικότερα τις παρ. 10 και 6 καθώς και το άρθρο 15 της εγκυκλίου 11(ΔΜΕΟ/ο/2879/18-4-2007), κατά το οποίο η έγκριση εισόδου -εξόδου σε μια εγκατάσταση γίνεται από την αρμόδια υπηρεσία συντήρησης της υπ΄ όψιν οδού.*
2. *Αρ .39 του Β.Δ. 465/70 παρ. 3,4,10.*

*Εισηγούμαστε την έγκριση εισόδου -εξόδου όπως φαίνεται στο 2. Σχετ. με τις εξής παρατηρήσεις:*

1. *Η παρούσα έγκριση εισόδου – εξόδου οχημάτων εγκρίνεται όπως περιγράφεται στην Τεχνική Έκθεση και όπως εμφαίνεται στα Τοπογραφικά Διαγράμματα και εφόσον τηρούνται οι πολεοδομικές προϋποθέσεις και λοιπές διατάξεις του Ν.Ο.Κ.*
2. *Σε περίπτωση βελτίωσης των γεωµετρικών χαρακτηριστικών της οδού υποχρεούστε αναντίρρητα µε µέριµνα και αποκλειστική σας δαπάνη, δίχως καµία απαίτηση για αποζημίωση, να λάβετε όλα τα κατάλληλα μέτρα για την προσαρμογή της διαμόρφωσης εισόδου-εξόδου στη νέα κατάσταση και µε τις υποδείξεις της αρμόδιας για την οδό Υπηρεσίας.*
3. *Σε περίπτωση επέκτασης που θα αυξήσει τον κυκλοφοριακό φόρτο που αναφέρονται στην Τεχνική έκθεση Μηχανικού επί της οδού θα πρέπει να ενημερώσετε την αρμόδια για την οδό Υπηρεσία.*
4. *Κατά την φάση της ολοκλήρωσης της ενιαίας εισόδου - εξόδου ο μελετητής και κατά τη φάση της λειτουργίας οι νόμιμοι ιδιοκτήτες των εγκαταστάσεων οφείλουν να εξασφαλίσουν με συνεχείς παρεμβάσεις τους την κατά το νόμο απαιτούμενη ορατότητα των 70 μ. εκατέρωθεν του άξονα εισόδου – εξόδου που συνίσταται σε ενέργειες όπως ( π.χ. κοπή ξύλων χόρτων - θάμνων – κλάδεμα δέντρων , παρεμβάσεις σε δομικά στοιχεία κ.τ.λ.) . Η εξασφάλιση της ορατότητας για την είσοδο έξοδο είναι 70 μ. μετρούμενα από τον άξονα της εισόδου εξόδου και εξετάζεται με ύψος οφθαλμού του οδηγού στο 1,06 μ.*
5. *Να προχωρήσετε σε τοποθέτηση σήµανσης εισόδου-εξόδου και σημάτων Κ.Ο.Κ. σύμφωνα µε τις προδιαγραφές της κείμενης νομοθεσίας µε δαπάνες σας ώστε να εξασφαλίσετε την ασφαλή είσοδο έξοδο των οχημάτων λαμβάνοντας υπόψη τις επιτόπου συνθήκες και τις υπάρχουσες εισόδους εξόδους στις όμορες ιδιοκτησίες .*
6. *Κατά την εκτέλεση των ανωτέρω εργασιών θα πρέπει να ληφθούν όλα τα ενδεικνυόμενα μέτρα προς αποφυγή ατυχημάτων, για τα οποία σε περίπτωση που συμβούν αποκλειστική ευθύνη θα έχουν οι νόμιμοι ιδιοκτήτες , ενοικιαστές των εγκαταστάσεων και ο ιδιώτης επιβλέπων μηχανικός Τζανέτος Ρουμπέας που ορίζετε .*
7. *Αποκλείεται η πρόσβαση οχηµάτων προς την εγκατάσταση από άλλη θέση εκτός της διαµορφωµένης εισόδου - εξόδου, σύμφωνα µε τα εγκεκριμένα σχέδια . Η περίφραξη θα συνεχιστεί σε όλη την περίμετρο της ιδιοκτησίας στα όρια της απαλλοτρίωσης ώστε να αποτραπεί η δυνατότητα πρόσβασης από άλλη θέση .*
8. *Θα γίνεται µε φροντίδα και δαπάνες σας ο καθαρισμός και η συντήρηση του προσώπου του γηπέδου µε τον αγροτικό δρόµο, ο φωτισμός ,η εξασφάλιση της ορατότητας ,η απορροή των ομβρίων υδάτων, καθώς και η συντήρηση της σήµανσης .*
9. *Σε περίπτωση µη σωστής εφαρμογής της διαμόρφωσης εισόδου-εξόδου σύμφωνα µε τα εγκεκριμένα σχέδια και την τεχνική έκθεση ή όταν δεν εξασφαλίζεται η ορατότητα κατά μήκος της οδού ή όταν η οριζόντια και κατακόρυφη σήμανση Κ.Ο.Κ. δεν είναι επαρκής ή όταν ο κυκλοφοριακός φόρτος είναι μεγαλύτερος από όσο μας βεβαιώνει στην τεχνική έκθεση ο μηχανικός σας, ο ∆ήµος Λεβαδέων µπορεί να ανακαλέσει την έγκριση εισόδου- εξόδου.*
10. *Ο ∆ήµος Λεβαδέων διατηρεί το δικαίωµα ανάκλησης της βεβαίωσης – έγκρισης, χωρίς την καταβολή οποιασδήποτε αποζηµίωσης, σε περίπτωση που διαπιστωθεί ότι έχουν τροποποιηθεί στοιχεία της διαµόρφωσης , των χρήσεων ή προκαλούνται προβλήµατα στο δηµοτικό ή αγροτικό οδικό δίκτυο, λόγω εισόδου – εξόδου .*
11. *Το ακριβές πλάτος ανοίγματος της εισόδου εξόδου πρέπει να προκύψει από την ακριβή αποτύπωση τροχιών αυτοκινήτων .*
12. *Το τμήμα της αγροτικής οδού αναδασμού από την Συμβολή με τη Περιφερειακή Οδό έως την είσοδο έξοδο θα πρέπει να το ασφαλτοστρώσετε σύμφωνα με τις ισχύουσες προδιαγραφές και θα πρέπει να επιτρέπει την ταυτόχρονη διέλευση αυτοκινήτων και προς τις δυο κατευθύνσεις.*
13. *Πρέπει να διασφαλίζεται η δυνατότητα στον εξερχόμενο οδηγό να μπορεί να ελέγχει ανεμπόδιστα και σε 70 μ. εκατέρωθεν του άξονα την ύπαρξη διερχομένων αυτοκινήτων πριν το πρόσθιο τμήμα του αυτοκινήτου να εξέλθει στο οδόστρωμα της συμβάλλουσας οδού.*
14. *Η Περιφερειακή Ενότητα Βοιωτίας είναι αρμόδια για την έκδοση έγκρισης για την Βελτίωση συμβολής της εν λόγω αγροτικής οδού με την επαρχιακή οδό . Η ευθύνη λήψης Μέτρων ασφαλείας κατόπιν συναίνεσης – έγκρισης από την αρμόδια υπηρεσία δηλ. την Δ/νση Τεχνικών Υπηρεσιών Περιφερειακής Ενότητας Βοιωτίας στην διασταύρωση με το Περιφερειακό δίκτυο ( Έγκριση Εισόδου Εξόδου στην Επαρχιακή Οδό) είναι αποκλειστικά δική σας.*
15. *Η παρούσα απόφαση ισχύει µόνο για τη συγκεκριµένη χρήση και για τέσσερα χρόνια, και για το είδος εγκατάστασης που αναφέρεται σ’ αυτήν, µε δυνατότητα παράτασης εφ’ άπαξ για µία ακόµη τετραετία εφόσον δεν έχουν αλλάξει οι κυκλοφοριακές συνθήκες της περιοχής, πληρούνται οι προϋποθέσεις της ισχύουσας νοµοθεσίας και εφόσον η αίτηση υποβληθεί πριν λήξει η αρχική έγκριση της εισόδου - εξόδου. Για μετατροπή του είδους της εγκατάστασης ή επέκταση αυτής ή προσθήκη νέων εγκαταστάσεων, απαιτείται νέα αίτηση για βεβαίωση ισχύος της εγκεκριμένης εισόδου-εξόδου οχημάτων ή νέα έγκριση σε περίπτωση που έχουν αλλάξει οι κυκλοφοριακές συνθήκες της οδού, σε περίπτωση αλλαγής χρήσεως ή κυκλοφοριακών συνθηκών και η περίπτωση θα επανεξεταστεί.*
16. *Όταν ολοκληρωθούν οι εργασίες, εντός των προθεσμιών που ορίζονται πιο πάνω , σύμφωνα με το θεωρημένο σχέδιο από την υπηρεσία μας και εξασφαλιστούν οι ανωτέρω προϋποθέσεις , ο ιδιοκτήτης οφείλει να προσκομίσει υπεύθυνη δήλωση του ιδιώτη μηχανικού Τζανέτου Ρουμπέα σε μας για την αρτιότητα της εν λόγω κατασκευής . Η παρούσα έγκριση αφορά μόνο την είσοδο – έξοδο από την ασφαλτοστρωμένη οδό και εκδίδεται με την επιφύλαξη της εφαρμογής των ισχυουσών γενικών και ειδικών πολεοδομικών διατάξεων, δεν αντικαθιστά οικοδομική ή οιαδήποτε άδεια που απαιτείται από το Νόμο, από άλλη Αρχή ή Υπηρεσία και δεν αποτελεί καθ ́ οιονδήποτε τρόπο απονομή ή αναγνώριση δικαιωμάτων κυριότητας, νομής ή κατοχή*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το Τοπογραφικό διάγραμμα του Πολιτικού Μηχανικού ΤΕ Τζανέτου Ρουμπέα

που είχε διανεμηθεί

**-** Την υπ΄αριθμ 20069 /10-10-2024 θετική γνωμοδότηση της Δημοτικής Κοινότητας Μαυρονερίου

-Το με αριθ. πρωτ. 20307/11-10-2024 έγγραφο της Διεύθυνσης Τεχνικών Υπηρεσιών, που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την Είσοδο – ΄Εξοδο οχημάτων της Εταιρείας « Κατασκευές Σιδήρου και Αλουμινίου» ιδιοκτησίας Κονδούλη Βασιλείου και Ιωάννη επί αγροτικής οδού , στη θέση «ΝΗΣΙ» στο Σ.Σ Δαύλειας της Δημοτικής Κοινότητας Μαυρονερίου , σε περιοχή εκτός Σχεδίου αλλά εντός του Αναδασμού Μαυρονερίου , όπως περιγράφεται στην Τεχνική ΄Εκθεση & όπως εμφαίνεται στο Τοπογραφικό Διάγραμμα του Πολιτικού Μηχανικού κ. Τζανέτου Ρουμπέα και εκδίδεται με τους όρους που αναφέρονται στο εισηγητικό μέρος της παρούσας , με την επιφύλαξη της εφαρμογής των ισχυουσών γενικών και ειδικών πολεοδομικών διατάξεων, δεν αντικαθιστά οικοδομική ή οιαδήποτε άδεια που απαιτείται από το Νόμο, από άλλη Αρχή ή Υπηρεσία και δεν αποτελεί καθ ́ οιονδήποτε τρόπο απονομή ή αναγνώριση δικαιωμάτων κυριότητας, νομής ή κατοχή.

. **Η παρούσα απόφαση πήρε αριθμό 378/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

 .

 ΠΙΣΤΟ ΑΠΟΣΠΑΣΜΑ

 Λιβαδειά 23 -10-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ